Ügyiratszám: 23235-1/2014

**JEGYZŐKÖNYV**

**Hajdúszoboszló Város Önkormányzatának**

*Pénzügyi, Gazdasági Bizottsága és a Városfejlesztési, Mezőgazdasági Bizottság 2014. 12. 17-én 14 36 órakor kezdődő együttes nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai-Vajna Ferenc terem.

**Jelen vannak**: a csatolt jelenléti ív szerinti bizottsági tagok: Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna.

**Városfejlesztési, Mezőgazdasági Bizottság nem Pénzügyi, Gazdasági Bizottsági****tagjai:** Kanizsay Béla,[Orosz János József](http://www.hajduszoboszlo.eu/Hszob/kepviselo.aspx?kepv_id=609)**,** Kovács Károly, Árva Gergő.

## A Polgármesteri Hivatal részéről jelen vannak: Dr. Sóvágó László polgármester, Dr. Vincze Ferenc jegyző, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Kunkliné Dede Erika egészségügyi, szociális irodavezető helyettes, Szabóné Szabó Mária, Cseri Anita

**Jelen van továbbá:** Nagy Csaba belső ellenőr, Nyéki István a Hajdúszoboszlói Városgazdálkodási Nonprofit Zrt. vezérigazgatója, Czeglédi Gyula a Hungarospa Zrt. vezérigazgatója.

**Jegyzőkönyvvezető:** Fehér Adrienn

Marosi György Csongor bizottsági elnök jelen lévők létszáma alapján megállapítja, hogy a bizottság határozatképes.

A bizottság 8 igen (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a kiküldött napirendi pontokat. (a döntéshozatalban 8 fő vett részt).

**90/2014. (XII.17.) PGB határozat a napirendi javaslatok elfogadására**

**Napirend**

1. Előterjesztés Hajdúszoboszló Város Önkormányzata bérlakás-gazdálkodási koncepciójának meghatározására. (1. sz. testületi napirend)

Előadó: jegyző

1. Előterjesztés a 2015. évi belső-ellenőrzési tervről. (2. sz. testületi napirend)

Előadó: jegyző

1. Előterjesztés nyersanyag-normák és intézményi térítési díjak meghatározásáról. (7. sz. testületi napirend)

Előadó: irodavezető-főkönyvelő

1. Előterjesztés diétás étrend további biztosításáról nevelési-oktatási intézményekben. (8. sz. testületi napirend)

Előadó: egészségügyi-szociális irodavezető-helyettes

1. Előterjesztés a 0121 hrsz-ú ingatlan értékesítendő ingatlanok listájára való felvételéről. (9. sz. testületi napirend)

Előadó: irodavezető-főkönyvelő

1. Előterjesztés a 6819/1 hrsz-ú ingatlan haszonkölcsönbe adásáról. (10. sz. testületi napirend)

Előadó: irodavezető-főkönyvelő

1. Előterjesztés a Hajdúszoboszlói Papp László Bokszakadémia kérelméről. (11. sz. testületi napirend)

Előadó: irodavezető-főkönyvelő

1. Előterjesztés termőföldek haszonbérbe adásáról. (12. sz. testületi napirend)

Előadó: irodavezető-főkönyvelő

1. Előterjesztés tulajdonosi hozzájárulás kiadásáról a Szováti úti vasúti felüljáró létesítéséhez. (13. sz. testületi napirend)

Előadó: irodavezető-főkönyvelő

1. Előterjesztés csapadékvizes pályázat műszaki tartalmának növelésével kapcsolatosan. (14. sz. testületi napirend)

Előadó: főmérnök

1. Előterjesztés a városi kommunális hulladék lerakásával kapcsolatosan. (15. sz. testületi napirend)

Előadó: főmérnök

1. Előterjesztés a közterület-használat, közterület-hasznosítás 2015. évi díjtételeinek meghatározására. (16. sz. testületi napirend)

Előadó: főmérnök

1. Előterjesztés közvilágítás külterületen történő bővítésével kapcsolatosan. (17. sz. testületi napirend)

Előadó: főmérnök

1. Előterjesztés Bethlen utca - Hősök tere - Luther utca - Szilfákalja csomópontban kiegészítő forgalomirányító jelző felszereléséről. (18. sz. testületi napirend)

Előadó: főmérnök

1. Hajdúszoboszló város geotermikus energiahasznosítási és közműrendszer kiépítésére, illetve egyéb energiahatékonysági tárgyú projektek előkészítésének indítására (6. sz. testületi napirend)

Előadó: alpolgármester

1. „Szoboszló-kártya” projekt előkészítésének elindítására (5. sz. testületi napirend)

Előadó: alpolgármester

**Képviselő-testületi napirendben nem szereplő, csak bizottsági anyag:**

1. Előterjesztés Hajdúszoboszló Város Önkormányzat 2014. évi belső ellenőrzési tervének módosítására

Előadó: jegyző

1. Előterjesztés Hajdúszoboszló Város Önkormányzat2013. évi belső ellenőrzési tervének módosítására

Előadó: jegyző

1. Előterjesztés az Önkormányzat által a Kulturális és Sport Alap terhére nyújtott 2013. évi önkormányzati támogatás felhasználásának ellenőrzéséről

Előadó: jegyző

1. Előterjesztés Élelmezési tevékenység témaellenőrzéséről

Előadó: jegyző

1. Előterjesztés Az államháztartás számvitelének 2014. évi megváltoztatásával kapcsolatos feladatok végrehajtásának ellenőrzése (intézmények)

Előadó: jegyző

1. Előterjesztés az államháztartás számvitelének 2014. évi megváltoztatásával kapcsolatos feladatok végrehajtásának ellenőrzése (polgármesteri hivatal)

Előadó: jegyző

1. Egyebek

Marosi György Csongor:

A kiküldött napirendi pontok mellet egy plusz napirendi pont került előterjesztésre, a közterületek 2014. évi hasznosításáról szóló tájékoztató.

A bizottság 8 igen (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a plusz napirendi pont felvételét. (a döntéshozatalban 8 fő vett részt).

**91/2014. (XII.17.) PGB határozat a plusz napirendi pont felvételére**

1. Tájékoztató a közterületek 2014. évi hasznosításáról

Előadó: főmérnök

Marosi György Csongor:

Először a csak Pénzügyi, Gazdasági Bizottsága anyagait tárgyaljuk, majd Nagy Csaba belső ellenőr ellenőrzési tervét és a kiküldöttKépviselő-testületi napirendben nem szereplő, csak Pénzügyi, Gazdasági Bizottsági anyagok megtárgyalását előbbre vennénk.

**1. napirend**

***Előterjesztés a 2015. évi belső-ellenőrzési tervről*** (2. sz. testületi napirend)

Nagy Csaba:

A 2015. évi belső-ellenőrzési terv Jegyző Úrral folytatott konzultáció alapján került elkészítésre mind a polgármesteri hivatal és mind az intézmények vonatkozásában, és a korábban megszokott menetben kerültek a témák kiválasztásra.

A PGB 8 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**92/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a Polgármesteri Hivatalra és az önkormányzat irányítása alá tartozó költségvetési intézményeire vonatkozó 2015. évi ellenőrzési tervet és javasolja elfogadásra a képviselő-testületnek.**

Határidő: 2015. december 31.

Felelős: polgármester

**2. napirend**

***Előterjesztés Hajdúszoboszló Város Önkormányzat 2014. évi belső ellenőrzési tervének módosítására***

Nagy Csaba:

A módosításra azért van szükség, mert a Kovács Máté Művelődési Központ és Könyvtár, mint ellenőrzött szervezeti egység az intézmény felújítást követő költözés alatt áll, és kezdeményezte az ellenőrzés elhalasztását.

A PGB 8 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**93/2014. (XII.17.) PGB határozat**

**Hajdúszoboszló Város Önkormányzata Pénzügyi, Gazdasági Bizottsága az önkormányzat irányítása alá tartozó költségvetési szervekre vonatkozó 2014. évi ellenőrzési terv módosítását elfogadja, a Kovács Máté Városi Művelődési Központ és Könyvtár működésének, gazdálkodásának teljes áttekintése, a szabályszerűség, szabályozottság, gazdaságosság, hatékonyság és eredményesség vizsgálata 2015. évi belső ellenőrzés keretében 2015. III. negyedévben történő elvégzéséhez hozzájárul.**

Határidő: 2015. szeptember 30.

Felelős: jegyző

**3. napirend**

***Előterjesztés Hajdúszoboszló Város Önkormányzat 2013. évi belső ellenőrzési tervének módosítására***

Nagy Csaba:

A 2013 nem elírás, mert ez a téma már 2013-ban volt belső ellenőrzésen. A pályázat - amely miatt korábbi hosszabbításra került sor- tolódott, így ismét hosszabbításra került sor 2015 I. félévéig, ezért javaslom a 2015. évi belső ellenőrzési tervbe vételét

A PGB 8 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**94/2014. (XII.17.) PGB határozat**

**Hajdúszoboszló Város Önkormányzata Pénzügyi, Gazdasági Bizottsága a Polgármesteri Hivatalra vonatkozó 2013. évi ellenőrzési terv módosítását elfogadja, a Polgármesteri Hivatal szervezeti változással érintett területei szabályozottságának vizsgálatának a 2015. évi belső ellenőrzés keretében 2015. III. negyedévben történő elvégzéséhez hozzájárul.**

Határidő: 2015. szeptember 30.

Felelős: jegyző

**4. napirend**

***Előterjesztés az Önkormányzat által a Kulturális és Sport Alap terhére nyújtott 2013. évi önkormányzati támogatás felhasználásának ellenőrzéséről***

Nagy Csaba:

A Hajdúszoboszlói Birkózó Sportegyesület számlákkal, beszámolóval megfelelően elszámolt, egy vitás pont volt a pályázat beérkezés dátuma volt, mely nem volt dokumentálható.

A PGB 8 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**95/2014. (XII.17.) PGB határozat**

**Hajdúszoboszló Város Önkormányzata Pénzügyi, Gazdasági Bizottsága a Hajdúszoboszlói birkózó Sportegyesület részére nyújtott 2013. évi önkormányzati támogatás felhasználásának ellenőrzéséről készített jelentést elfogadja.**

Határidő: -

Felelős: jegyző

**5. napirend**

***Előterjesztés Élelmezési tevékenység témaellenőrzéséről***

Nagy Csaba:

Az ellenőrzéskor nagyon minimális, elsősorban adminisztrációs hibákat találtunk, amely összehasonlítva a más települések konyháival viszont az egyik legjobbnak mondható.

A PGB 8 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**96/2014. (XII.17.) PGB határozat**

**Hajdúszoboszló Város Önkormányzata Pénzügyi, Gazdasági Bizottsága a Hajdúszoboszlói Egyesített Óvoda az élelmezési tevékenységének témaellenőrzéséről készített jelentést elfogadja.**

Határidő: -

Felelős: jegyző

**6. napirend**

***Előterjesztés Az államháztartás számvitelének 2014. évi megváltoztatásával kapcsolatos feladatok végrehajtásának ellenőrzése (intézmények)***

Nagy Csaba:

Az önkormányzatnál önállóan gazdálkodó és az önálló gazdasági szervezettel nem bíró intézmények 2014. évi előző mérlegét ellenőriztük. Néhány adminisztratív hibát találtunk. Az ellenőrzést követően az államkincstár visszanyújtotta azt a felületet, ahol a beszámolást be kellett adni, és az intézmények az információk szerint azt javították.

A PGB 8 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**97/2014. (XII.17.) PGB határozat**

**Hajdúszoboszló Város Önkormányzata Pénzügyi, Gazdasági Bizottsága az államháztartás számvitelének 2014. évi megváltoztatásával kapcsolatos feladatok végrehajtásának ellenőrzéséről készített jelentéseket elfogadja.**

Határidő: -

Felelős: jegyző

**7. napirend**

***Előterjesztés az államháztartás számvitelének 2014. évi megváltoztatásával kapcsolatos feladatok végrehajtásának ellenőrzése (polgármesteri hivatal)***

Nagy Csaba:

A polgármesteri hivatal és a hozzá tartozó intézményeknél végeztük el az ellenőrzést. Ugyanaz a megállapítás vonatkozik itt is, néhány eltérést találtunk, melyet szintén javítottak.

A PGB 8 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**98/2014. (XII.17.) PGB határozat**

**Hajdúszoboszló Város Önkormányzata Pénzügyi, Gazdasági Bizottsága az államháztartás számvitelének 2014. évi megváltoztatásával kapcsolatos feladatok végrehajtásának ellenőrzéséről készített jelentéseket elfogadja.**

Határidő: -

Felelős: jegyző

A napirend megtárgyalását követően Nagy Csaba belső ellenőr az ülésről távozott.

**8. napirend**

***Előterjesztés Hajdúszoboszló Város Önkormányzata bérlakás-gazdálkodási koncepciójának meghatározására.*** (1. sz. testületi napirend)

Marosi György Csongor:

A koncepció szerint nincs szándék bérlakások bővítésére kiadásokat betervezni. Korábban szó volt arról, hogy az ingatlanértékesítéseknél lehetőség legyen az épülő társasházból lakást kérni, mely a vidéken élő intézményvezetők részére, illetve szolgálati lakásként kerülhetne hasznosíthatásra. Ennek elfogadása nem ütközik-e a jövőben kialakítandó koncepcióval?

Nyéki István:

Az előkészítő megbeszéléseink során az az álláspont alakult ki, hogy nem a nem darabszám növelése a cél, hanem a minőségi javítás. Támogatandónak tartom a lakásvásárlást, mert gazdaságosabb, mint a meglévők emberi tartózkodásra alkalmassá tétele, felújítása, komfortosítása. A nagyon rossz állapotban lévő ingatlanok inkább kerüljenek értékesítésre, és az ebből befolyó összegekből vegyünk új lakásokat, amelyekben lehetnek az Elnök Úr által említett célokra alkalmas is.

Marosi György Csongor:

Akkor a határozati javaslatból a ki kellene venni azt, hogy Hajdúszoboszló Város Önkormányzatának Képviselő-testülete a jelenlegi bérlakás állományt nem kívánja bővíteni.

Dr. Vincze Ferenc:

Nem javaslom, mert plusz ingatlant nem szabad új ingatlanként bérlakásra használni, mert a bérlakás konstrukció csak veszteséget termel. A jelenlegi lakásgazdálkodási rendszerünk olyan, hogy a lakásokat meg kellene hirdetni. Ki dönti el, hogy a lakásokat a jelentkezők közül kinek kell odaadni? Ha új bérlakás keletkezik és nem minőségi cserével, akkor azt meg kellene pályáztatni, melyet egy-két lakással nem érdemes elkezdeni, hiszen olyan sok a rászoruló igénylő van, hogy senki nem tudna igazságot tenni. Lehet, időszakosan megnövekszik a bérlakások száma, amikor a lebontásra ítélt még nem ürült ki, de összességében nem lesz több hasznosítható bérlakás és nem kívánjuk pályáztatni.

A PGB 8 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**99/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a Hajdúszoboszló Város Önkormányzata bérlakás-gazdálkodási koncepciójának meghatározásait és javasolja elfogadásra a képviselő-testületnek.**

Határidő: folyamatos, 2015. december 31.

Felelős: jegyző

1. **napirend**

***Előterjesztés nyersanyag-normák és intézményi térítési díjak meghatározásáról***. (7. sz. testületi napirend)

A PGB 8 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) szavazattal tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**100/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja az intézmények tekintetében 2015. évre megállapított nyersanyagnormákat és térítési díjakat és javasolja elfogadásra a képviselő-testületnek.**

Határidő: 2015. január 1-től

Felelős: jegyző

1. **napirend**

***Előterjesztés diétás étrend további biztosításáról nevelési-oktatási intézményekben.*** (8. sz. testületi napirend)

Kunkliné Dede Erika:

Az önkormányzat félévig már biztosította a város részére a diétás étrendet egyrészt a szülők kérésére és törvényi előírás alapján. A városban 300 gyermek szenved olyan betegségben, akinek szüksége van a speciális étkeztetésre. A nevelési-, oktatási intézményekben 20-25 gyermeket étkeztettünk ilyen formában kiszervezve a debreceni Barabás étterembe, aki erre az étkeztetésre specializálódott. Ugyanis olyan tárgyi, személyi feltételek biztosítása szükséges az ilyen jellegű ételek elkészítéséhez, amellyel a városban semmilyen gyermekétkeztetést végző és más egyéb konyha nem rendelkezik, valamint ennyi főre részükről nem finanszírozható. Az ételekre minőségi- és mennyiségi kifogás nem érkezett, ezért kérjük a szerződés meghosszabbítását és a kierjesztését a középiskolákban is. Jelenleg a felmérések zajlanak. Ha lesz jelentkező, a nyersanyagnormát meg kell állapítani a testületnek.

14 óra 55 perckor a Pénzügyi, Gazdasági Bizottság kiegészült Juhász Géza bizottsági taggal.

Antalné Tardi Irén:

Ha biztosítanánk a körülményeket, akkor városi szinten is megoldható lenne a speciális étkeztetés. Van szabad kapacitás és munkahelyteremtés is lenne. Jó lenne, ha minél több gyermek részére igénybe vennék.

Marosi György Csongor:

Én is azt gondolom, hogy Hajdúszoboszló városban és hajdúszoboszlóiakkal kell megoldani, amit lehet.

Szabó Marianna:

Azt lehet tudni, hogy miért csak ennyien veszik igénybe a szolgáltatást?

Kunkliné Dede Erika:

Ennek díja nem ugyanaz, mint a sima étkeztetésnek, illetve otthon több gyermekre főz az anyuka, úgymond meghosszabbított GYES-en van, hiszen ezek a gyermekek tartósan betegek, emelt családi pótlékot is kapnak.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**101/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a közétkeztetési feladatainak ellátása keretén belül diétás (glutén, tojás, dietetikus, és laktózmentes) étkeztetést biztosítását – óvodás ebéd, uzsonna; iskolás ebéd, uzsonna, középiskolás ebéd - a rászorulók részére 2015. január 01-től folyamatosan, visszavonásig. A szolgáltatást egyéni, csere ételhordók biztosításával az étel kitálalása nélkül biztosítja. A város 2015. évi költségvetése a feladat ellátásához szükséges összeget beépíti.**

Határidő: 2015. január 1.

Felelős: HIK igazgatója; Hajdúszoboszlói Egyesített Óvoda vezetője; irodavezető-helyettes

1. **napirend**

***Előterjesztés a 0121 hrsz-ú ingatlan értékesítendő ingatlanok listájára való felvételéről.*** (9. sz. testületi napirend)

Harsányi István:

Nem értékesíteném ezt a területet, mert közel van a műúthoz, hanem vennék még hozzá területeket, hogy ki lehessen alakítani egy ipari területet, melyet fel lehet kínálni bérbeadásra befektetőknek.

Árva Gergő:

Én sem támogatom a területet értékesítését, hanem a bérbeadását.

Marosi György Csongor:

Szakemberek megvizsgálták a területet, és azt a megállapítást tették, hogy nem alkalmas ipari terület kialakítására. Kiegészítésként kérdezem, hogy hol találhatók a városban olyan területek, ahol van lehetőség ilyen terület kialakítására?

Dr. Vincze Ferenc:

Az alkalmatlanság két oka a vasút és a közművek hiánya. A megvizsgált területek között szerepelt a volt állatvásártér, ahol közel van a Chemostar, a közművek és a közút. Egy kis vasúti rakodóteret is kellene szerezni, melyre beadtuk az államhoz az ingatlanigénylést. Amit jónak tartott, az a lőtér, Aldi melletti terület, ami részben önkormányzati részben magántulajdonú terület. Itt januárban az ügynek folytatása is lesz. Olyan feltételeket tudnak kínálni, ahol egy kisebb iparterület kialakítható és a magántulajdonú ingatlanok tulajdonosai is belemennének. Az előterjesztésben megjelölt terület nem szerepel a két alkalmasnak ítélt terület között.

Marosi György Csongor:

Amikor Petrovics Úr beadta az igényét, nyilatkozott-e arról, hogy a vásárlásra gondolt, vagy a bérlésbe is belemenne?

Kovács Károly:

Petrovics Úr a gépparkja tárolására és állattartásra akarja a területet használni. A besorolás szerint ez a terület állattartásra nem alkalmazható.

Lőrincz László:

Ha gépparkot akar elhelyezni, akkor színekre is szükség lesz, ahol azokat biztonságosan tudja tárolni, az állattartást pedig a HÉSZ nem engedélyezi azon a területen. Javaslom, előbb kérdezzünk rá a szándékaira és vegyük le a napirend az előterjesztést.

Mivel az előterjesztő a napirendi pontot visszavonta, az elnök kérte levételét a napirendről, így az nem került megtárgyalásra.

1. **napirend**

***Előterjesztés a 6819/1 hrsz-ú ingatlan haszonkölcsönbe adásáról***. (10. sz. testületi napirend)

Kovács Károly:

Peterman Gyula használta eddig is a területet. Ez a Libagát mögötti gyepes terület, mely a kertlábánál található. Az önkormányzat is jól, mert nem kerül költségbe az ingatlan rendben tartására, Ő pedig legeltetheti az állatait. Javaslom, hogy továbbra is használhassa ezt a területet.

Kállai István Elek:

A bérleti idő 5 év, nem lehetne ezt módosítani 1 évre?

Kovács Károly:

Az előterjesztésben is benne van, hogy a bérleti szerződés 5 évre szól, de az önkormányzat, ha másra kívánja hasznosítani, akkor visszavonhatja.

Kanizsay Béla:

Maradjon az 5 év, mert akkor biztonságosan tud hosszabb távra tervezni, és a szerződés felmondható. Feleslege évente ezzel foglalkozni.

Lőrincz László:

A 60 napos felmondási idő benne van, ingyen adjuk, ezért nincs értelme minden évben visszahozni a témát.

Marosi György Csongor:

Ha szükség van a területre, akkor annak érdekében, hogy minél hamarabb az önkormányzat hozzá tudjon férni, javaslom a 60 nap helyett a 30napos felmondási időt.

Lőrincz László:

A 60 napos felmondási időt azért határoztuk meg, hogy legyen elég idő az állatainak más lehetőséget találni.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**102/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága hozzájárulását adja a Hajdúszoboszló, Libagát utcán, a Kösely-csatona mentén található 6819/1 hrsz-ú ingatlan haszonkölcsönbe adásához Peterman Gyula (4200 Hajdúszoboszló, Bajcsy-Zs. 138.) részére az alábbi feltételekkel:**

* **Használati idő hossza 5 év,**
* **Amennyiben Haszonkölcsönbe adó az ingatlant más célra kívánja hasznosítani, úgy 60 napos felmondással a haszonkölcsön szerződést megszüntetheti.**
* **Haszonkölcsönbe vevő az ingatlant kaszálás és legeltetés céljára használhatja, köteles a területet karbantartani, a füvet rendszeresen kaszálni. A területen lévő fa-állomány nem része a haszonkölcsön szerződésnek, a fákat a Haszonkölcsönbe vevő nem vághatja ki.**
* **Haszonkölcsönbe adó az ingatlan használatáért bérleti díjat nem számít fel.**
* **Haszonbérbe vevő az ingatlant tovább albérletbe nem adhatja, illetve harmadik személy részére nem hasznosíthatja.**

Határidő: 2014. január 15.

Felelős: jegyző

1. **napirend**

***Előterjesztés a Hajdúszoboszlói Papp László Bokszakadémia kérelméről.*** (11. sz. testületi napirend)

Kállai István Elek:

Megnéztem az épületet. Az edzőtermet szépen felfejlesztették a bokszakadémia tagjai. Az apartmanok mindegyike elég romos állapotban van. A bokszakadémia évente szeretne 10-12 millió forintot fordítani fejlesztésre, amely - ha 5 évig kívánják hasznosítani - legalább 50 millió forint. Jól értelmezem a szándékukat?

Lőrincz László:

A kérelmükben ez volt. Feltételezem, hogy igen.

Kállai István Elek:

A terület adottságait figyelembe véve azt gondolom, hogy ekkora összegű fejlesztésnél jobb lenne a volt kollégium épületét hasznosítani és nem az apartmanokat, mert a túlsó szárny még megmenthető.

Lőrincz László:

Az a nagy épület egy épülettömböt jelent, mely gépészetileg és más tekintetben is elavult állapotban van. Azt szakaszolni, üzembe helyezni óriási anyagi ráfordítással lehetséges, míg az apartmanok különállóak, külön gépészeti berendezéseik vannak, ezekre lehet költeni. Itt meg tudják oldani az öltözködést, tisztálkodást.

Kállai István Elek:

A szemlén megállapítottam, hogy az apartmanok és a kollégium egyes részei gépészetileg ugyanúgy szekcionálható és közel van az edzőterem, melyből bármilyen közművet át lehet vezetni nem nagy beruházással erre a szakaszra. Mivel ez egy nagyobb egységes épület, jobban kihasználható funkcióját tekintve, mint a több osztott apartmanokat magában foglaló ingatlanrész.

Czeglédi Gyula:

Az épület 10 évvel ezelőtt ki lett véve a forgalomból, és a városi koncepció szerint több éven keresztül értékesítésre volt szánva. A Bánomkert-projektben ennek a területnek sport ifjúsági célú hasznosítást terveztek. Szakembereink szerint alsó hangon néhány százmillió forint összeget kellene ráfordítani, hogy egy alacsonyabb kategóriájú ifjúsági, diákszállásként működhessen. Ebben a kategóriában nem lehet olyan szállodai árakat elérni, amely a megtérülést biztosítaná. Mivel nincs ilyen jellegű támogatás, nem kezdeményeztük a tulajdonos felé a fejlesztési szándékunkat. A szállodás szakemberek szerint is az apartmanokat érdemes fejleszteni, gépészeti felújítással és tisztasági festéssel, a berendezések cseréjével, viszonylag kisebb ráfordítással használatba vehetőek. Kell-e azokra a területekre 10 millió forintot rákölteni? Mert ha lesz a városnak olyan koncepciója és forrása mellyel egy komolyabb fejlesztés véghezvihető, akadály lehet az 5 éves lekötés. A főépület nagyon rossz állapotban van. Ott semmi nem történt a két gólyatábor megszervezésén kívül.

Marosi György Csongor:

A város és fürdő koncepciója szerint is az apartmanokkal lehet kezdeni valamit. Nem biztos, hogy blokkolni kellene 5 évre. A bokszakadémia a zenepavilonját megkapja és nézzen utána annak, hogy a főépületben ki tudja-e alakítani a létesítményét szakmai segítséggel.

Máté Lajos:

A terület sport célú fejleszthetőségének vizsgálatakor a helyszínen Hunyadi Györgyi tervező megállapította, hogy a főépület statikailag alkalmas emelet ráépítésére, de 100 milliós nagyságrendű ráfordításra lenne szükség. Az apartmanok viszont különálló épületek, amiknek a fűtése nehezen oldható meg. A falak szigeteletlenek, alul és felül is áznak. Felesleges arra költeni, le kellene bontani. Nem szabad abba nagy pénzt belerakni. Ahol most a bokszakadémia van, azt célszerű meghagyni, mert szerkezetileg, statikailag rendben van, viszont a fűtése most nem gazdaságos, a tető ázik. A felújítás 10-20 millió forintot felemészthet. Tehát ha a pénzt erre fordítaná a bokszakadémia, az az önkormányzat szempontjából is megfelelne. A nagy épületre és a hátsó kis épületekre költeni nem szabad.

Dr. Sóvágó László:

Csak a kéréssel kell foglalkozni, miszerint kértek az államtól 3,3 millió forintot, melyből a csarnokot akarják felújítani. Nem volt szó a kérésükben az apartmanokról és a főépület felújításáról. Azzal nem kötelezzük el magunkat, ha elfogadjuk a kérésüket.

Kanizsay György Béla:

Az apartmanok azért kerülhettek szóba, mert Szántó Úr azt mondta, hogy az apartmanokból kettőt irodának használnak, és ha ezeket is bevonjuk, az blokkolná az önkormányzatot.

Dr. Sóvágó László:

Az apartmanokat nem kell belevenni. Egyébként az összes apartmant megengedném, hogy használják ingyen.

Lőrincz László:

A kérelmük szerint a csarnokot akarják felújítani, illetve a következő években 10-12 millió forintot szeretnének az általuk használt épületre fordítani. A határozati javaslatban az apartmanok 5 évre szóló bérbeadásáról van szó, nem a felújításukról.

Szabó Marianna:

Az egyesületnek szüksége van a város szándéknyilatkozatára, hogy az államtól a 10-12 millió forintot le tudják hívni évente.

Dr. Sóvágó László:

Ez a 3,3 millió forintra vonatkozik most. 10 millió forintot terveik szerint szeretnének lehívni.

Marosi György Csongor:

Javaslom, vegyük ki a határozati javaslatból az apartmanokat, mert ha benne marad, az kötni fog bennünket. Nekik a szándéknyilatkozat kell. Az apartmanokat továbbra is használhatják.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben és a módosító javaslatban foglaltak alapján - a következő határozatot hozta:

**103/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága hozzájárul a Hajdúszoboszló, Szép Ernő u. 16. szám alatti ingatlanon lévő 252 m2 alapterületű ún. Zenepavilon 5 évre történő bérbeadásához a Hajdúszoboszlói Papp László Bokszakadémia részére.**

**Hajdúszoboszló Város Önkormányzatának Pénzügyi, Gazdasági Bizottsága hozzájárul ahhoz, hogy a Hajdúszoboszlói Papp László Bokszakadémia az általuk használt épületen felújítási és állagmegóvási munkálatokat végezzen el, azzal a kikötéssel, hogy a tervezett munkálatokat a kivitelezés megkezdése előtt egyeztetni kell a Polgármesteri Hivatal illetékes irodájával.**

Határidő: 2014. január 30.

Felelős: jegyző

1. **napirend**

***Előterjesztés termőföldek haszonbérbe adásáról.*** (12. sz. testületi napirend)

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben és a módosító javaslatban foglaltak alapján - a következő határozatot hozta:

**104/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága hozzájárul az alábbi, szántó, nádas művelési ágú ingatlanok haszonbérbe történő meghirdetéséhez a feltüntetett licitálási alapár mellett öt év bérleti időre.**

|  |  |  |  |  |  |
| --- | --- | --- | --- | --- | --- |
| Sorszám | Hrsz | Művelési ág, min. o. | Ak érték | Terület (m2) | Bérleti díj Ft/év |
| 1. | 0243/5 | szántó, 2 | 20,27 | 5826 | 58.260,- |
| 2. | 0243/7 | szántó, 2 | 12,52 | 3599 | 35.990,- |
| 3. | 0243/9 | szántó, 2 | 43,28 | 12436 | 124.360,- |
| 4. | 0409/6 | szántó, 2 | 52,46 | 15074 | 150.740,- |
| 5. | 0357 | nádas 3gyep (rét) 6 | 25,940.80 | 576514216 | 50.000,- |

**A haszonbérlet jogát az a pályázó nyeri el, aki a licitáláson a legmagasabb bérleti díjra tesz ajánlatot.**

**A licitálás során kialakult haszonbérleti díjak a 2015. évre vonatkoznak, ezt követően a bérleti díj minden évben megemelkedik a KSH által hivatalosan az előző évre közzétett fogyasztói árindex mértékével.**

**Amennyiben a szerződés lejárati ideje előtt bérbeadáson kívül más szándéka van a termőföldekkel az Önkormányzatnak, úgy az adott gazdasági év végével felmondja a szerződést.**

Határidő: 2015. március 31.

Felelős: jegyző

1. **napirend**

***Előterjesztés tulajdonosi hozzájárulás kiadásáról a Szováti úti vasúti felüljáró létesítéséhez.*** (13. sz. testületi napirend)

Az előterjesztéshez kapcsolódó módosító javaslat a bizottság részére az ülésen került kiosztásra.

Lőrincz László:

Azért került a módosításra sor, mert az előterjesztéssel kapcsolatban azt a részt kifogásolták, hogy a Szováti úton az építési munkák idejére kértük a közlekedés biztosítását. A hatósági engedélyeket májusban fogják megkapni, melynek hiányában nem lehet még tudni, hogy milyen formában, hogyan lehet megoldani ezen a területen való átjárást. Az is elképzelhető, hogy nem lehet megoldani ezen a részen, vagy esetleg más út felhasználásával, akár több 100 m-re a Szováti úti átkelőtől lehet csak megoldani. Ebben az esetben gondoskodni kell a forgalomelterelésről.

[Orosz János József](http://www.hajduszoboszlo.eu/Hszob/kepviselo.aspx?kepv_id=609):

Csak a TESCO felöl, vagy a 4-es út felől lehet biztosítani a közlekedést

Kovács Károly:

Nem egyszerűbb lenne a felüljárót a Vízügy meg a Szováti úton jobbról megcsinálni? Megmaradna az átjáró, amíg el nem készül, mellé megépülne a felüljáró.

Árva Gergő:

Számomra balesetveszélyes az átjárás biztosítása az építési területen. Egy ideiglenes kerülő utat kellene ott kijelölni. A város felelőssége lenne.

Dr. Vincze Ferenc:

A Szováti út országos közút, ahhoz senkinek a hozzájárulása nem kell az önkormányzattól. Van egy kis oldalsó szakasz, a Déli sornak a későbbi aluljáróval való összekötést szolgálja majd. E miatt a kis terület miatt kell majd az önkormányzat a tulajdonosi hozzájárulása. Az építkezés alatti közlekedés 3 szempont miatt fontos kérdés. A turisták elterelése megoldható. A túloldalon lévő lakosság közlekedését kell megoldani. Az ott lévő ipari területek megközelítése. Ezekben már többször próbáltunk tárgyalni, azt ígérték, hogy megoldják, bár az még nem látszik, hogy hogyan. Helyi és országos ügy is a vasút korszerűsítés. Minden fázisban próbálunk előrébb lépni, melyről folyamatos tájékoztatást adunk.

Dr. Sóvágó László:

Közúti felüljáró helyett lehet-e mást használni? A szakemberek komoly vitát folytattak mire megszületett a döntés, hogy felüljáró legyen. A felüljáró nem esztétikus, ezért az önkormányzat hozzájárulását nem írnám le a határozati javaslatban, inkább azt, hogy tudomásul veszi, hogy ott építkezés folyik. Teljesen fel fogják forgatni a környéket. Kerüljük azt a látszatot, mintha nekünk valamiféle lehetőségünk is lett volna arra, hogy ezt befolyásoljuk.

Dr. Vincze Ferenc:

A felüljáró helyett legyen az elnevezés vasutat bővítő közlekedési műtárgy

Kanizsay György Béla:

Az alábbi módosítást teszem: előterjesztés tulajdonosi hozzájárulás kiadásában a Szováti úti vasúti csomópont felújításához

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben és a módosító javaslatban foglaltak alapján - a következő határozatot hozta:

**105/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága hozzájárulását adja Szováti úti vasúti csomópont felújításához.**

Határidő: 2014. december 31.

Felelős: jegyző

1. **napirend**

***Előterjesztés csapadékvizes pályázat műszaki tartalmának növelésével kapcsolatosan.*** (14. sz. testületi napirend)

Kállai István Elek:

Nem láttam arra vonatkozó információt, hogy mennyi volt ennek az összköltsége? Miből adódott a 20 milliós megtakarítás?

Szilágyiné Pál Gyöngyi:

240 millió körüli. A nettó 20 millió forint megtakarítás köszönhető többek között annak, hogy a Kocsis Pál és a Mathiász utcák kivitelezése lakossági nyomásra elmaradt.

Marosi György Csongor:

Akkor a kivitelező azt az összeget vitte el, amit meghatároztunk.

Szilágyiné Pál Gyöngyi:

Nem, az Ő szerződése is módosításra került, mert az ÉARFÜ-nél is végig lett vezetve. A két utca kivételével csökkent a beruházás költsége, csökkent emellett a támogatás is.

Marosi György Csongor:

Akkor a rendelkezésre álló támogatásból megamaradt 20 millió forintunk. A fővállalkozó alvállalkozója csődöt jelentett. Kivel fogjuk kiviteleztetni?

Szilágyiné Pál Gyöngyi:

A régi kivitelező szerződése már lejárt, el is számoltunk. A támogató biztosított arról, hogy a régi rendszer felújításának költségei beemelhetőek-e a projektbe, mely a kivitelezés tekintetében és a műszaki ellenőrzés tekintetében is új eljárást von maga után, melyet az I. félévben meg kell oldani.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben és a módosító javaslatban foglaltak alapján - a következő határozatot hozta:

**106/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a „Hajdúszoboszló Város Önkormányzata belterületi csapadékvíz-elvezető rendszerének bővítése” tárgyú ÉAOP-5.1.2/D2-11-2011-0041 azonosítószámú projekt műszaki tartalmának növelését támogatja a Surányi utcai csatorna már meglévő, az eredeti projekt részét nem képező szakaszának felújítási, átépítési munkálatainak elvégzésével az előterjesztésben részletezettek szerint, a projekten található megtakarítás terhére.**

Határidő: 2014. december 31.

Felelős: jegyző, polgármester

1. **napirend**

***Előterjesztés a városi kommunális hulladék lerakásával kapcsolatosan.*** (15. sz. testületi napirend)

Szilágyiné Pál Gyöngyi:

Előterjesztőként azt a módosítást teszem a határozati javaslatban, hogy ne az önkormányzat kössön szerződést az A.K.S.D.-vel, mivel ez jogi problémákat is felvet, mert közszolgáltatásról kell az önkormányzatnak vásárolnia. A javaslat az, hogy a cége, a Hajdúszoboszlói Nonprofit Zrt. kössön szerződést, mert a tevékenysége kiegészíthető ezzel a szolgáltatással.

Antalné Tardi Irén:

Az A.K.S.D. nem rendelkezik közszolgáltatási engedéllyel. Az A.K.S.D. megfelel-e annak az elvárásnak, hogy a hajdúszoboszlói Nonprofit Zrt. kössön megállapodást vele?

Szilágyiné Pál Gyöngyi:

Az A.K.S.D.-nek nem kell rendelkeznie közszolgáltatási engedéllyel. A közszolgáltatási tevékenységnek lehet része telephely üzemeltetése is, ezt lehet egy közszolgáltatási szerződés keretében is. De ha a Hajdúszoboszlói Nonprofit Zrt. nem rendelkezik saját teleppel és üzemmel, illetőleg ilyen tevékenységre nincs engedélye, lehetősége van ennek a szolgáltatásnak a megvásárlására, mint hulladéklerakó szolgáltatás, mely nem közszolgáltatási tevékenység. Akkor lenne gond, ha mind a kettő közszolgáltatás lenne, mert a hulladékgazdálkodásra csak egy szerződést köthet. Ha az önkormányzat kötne szerződést az A.K.S.D.-vel, akkor felmerülne a közbeszerzés szükségessége.

Nyéki István:

Egy települési önkormányzat hulladékgazdálkodási közszolgáltatási szerződést csak hulladékgazdálkodási közszolgáltatási engedéllyel rendelkezővel köthet. A Hajdúszoboszlói Nonprofit Zrt. rendelkezik közszolgáltatási engedéllyel. Az önkormányzat velünk áll szerződésben gyűjtés, szállításra, ezután lerakásra is fog. Mi pedig azzal kötünk szerződést, akivel akarunk. Az A.K.S.D.-nek van működési engedélye telepre, de nem közszolgáltatás minőségében.

A PGB 8 igen szavazat (Marosi György Csongor elnök, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna) 1 tartózkodás (Antalné Tardi Irén) mellett ellenszavazat nélkül támogatta a javaslatot (a döntéshozatalban 8 fő vett részt) és - az előterjesztésben és a módosító javaslatban foglaltak alapján - a következő határozatot hozta:

**107/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága felhatalmazza a Hajdúszoboszlói Nonprofit Zrt-t, hogy tegye meg a további lépéseket a Hajdúszoboszló közigazgatási területén keletkező kommunális hulladék lerakására és kezelésére vonatkozó megállapodás aláírására az A.K.S.D.-vel.**

Határidő: 2014. december 31.

Felelős: jegyző, polgármester

Kanizsay György Béla 15 óra 55 perckor kiment az ülésről.

1. **napirend**

***Tájékoztató a közterületek 2014. évi hasznosításáról*** (plusz napirendi pont)

Az ehhez kapcsolódó előterjesztést a bizottság tagjai előzetesen megkapták.

Marosi György Csongor:

Hogyan lehetséges az, hogy horribilis árkülönbségek vannak?

Szilágyiné Pál Gyöngyi:

A díjak eltérése abból adódik, hogy milyen időtávlatban használták a területet. A díjat a rendeletnek megfelelően mindenkire azonos módon alkalmazzuk díjövezetenként. Ez a tájékoztató arról számol be, hogy egy év alatt a cégektől mennyi összeg folyt be az önkormányzati kasszába.

Kállai István Elek:

Ezek egy éves szerződések, vagy éven átnyúlóak? Ugyanazon időszakban jár le mindenkinek?

Szilágyiné Pál Gyöngyi:

A tevékenységre határozatlan időre kaptak engedélyt, de mivel kötött időben végzik a tevékenységüket, határozott időre kötünk velük szerződést. A terület használatra a szerződés időszakosan jár le, a meghatározott időtartam lejártával, tulajdonosi hozzájárulás pedig hozzájárulás visszavonásig érvényes.

Marosi György Csongor:

Külön határozati javaslatom, hogy a WC üzemeltetés szerződésében a bérlőt módosítsuk Búzavirág 94 Kft-re és a 2015. december 31-én lejáró szerződést hosszabbítsuk meg ugyanaddig, amíg a testület a fesztiválteret bérbe adta. Akár egy szerződésbe is lehetne foglalni, mert szervesen csak egymással tudnak működni.

Orosz János József:

A Szilfa étteremnél muszáj ott lennie annak a villamos berendezésnek? Van ott egy szökőkút, amit én még sohasem láttam működni. Azt mondják azért, mert a villamos berendezést zavarja. Szerintem a vendégeket is zavarja, az egy pihenő rész, nem hiszem, hogy azt jó kiadni az étteremnek.

Szilágyiné Pál Gyöngyi:

Bizottsági döntés alapján van kint az a villamos, a kerthelyiség az alapján lett kialakítva. A bizottság bármikor dönthet arról, hogy visszavonja ezt a megbízást.

Orosz János József:

Nem tetszik a Kemencés Csárda előtti sátor, a fürdő előtti villamos berendezés sem. Itt padokat asztalokat, pihenő helyeket kellene biztosítani.

Szilágyiné Pál Gyöngyi:

A szökőkút azért nem üzemel, mert nem vízforgató rendszerrel működik, nem gazdaságos.

Kállai István Elek:

Több visszacsatolást is láttam a HÉSZ felülvizsgálatára, mely 2015. december 31-i határidővel esedékes. Egy koncepciót kellene kialakítani a közterületek, a Szent István park hasznosítására. A HÉSZ erre vonatkozó résznél meg kell-e várni az utolsó határidőt?

Szilágyiné Pál Gyöngyi:

Ezzel mindenképp foglalkozni kell az év folyamán, mert ha más hasznosítási formát szeretne a testület azokon a helyeken, hogy a HÉSZ-ben és a rendeletekben is megfogalmazásra kerülhessenek. Az előterjesztés gondolatébresztő és tájékoztató céllal készült.

Dr. Vincze Ferenc:

A HÉSZ-ben kell kezelni a döntést, nem a HÉSZ hozza a döntést.

Dr. Sóvágó László:

Javaslom, hogy a sokat vitatott Szilfák saroknál lévő sátorról döntsön a bizottság. Az nem odavaló, hiba volt odaadni. Az elvárás az, hogy ott ne egy elhasználódott sátor egyen, hanem valóban a város egyik főtere. Virágokat, padokat kell elhelyezni, a szökőkutat be kell indítani, ha technikailag nem megoldható, akkor esztétikussá kell tenni. A bérbevevőt a sátor megszüntetése után kötelezni kell a burkolat letakarítására. Meg kell oldani még a tavasz előtt ennek a területnek a hasznosítását, mert aki bérelni szeretne, azt se érje érdeksérelem, tudjon róla, hogy ez meg lesz szüntetve. A Kemencés Csárdánál lévő sátor jobban besimul a környezetbe, azt el tudom fogadni, a könyvárus –bár az sem odavaló- sem kap olyan szerepet annak a térnek az életében, mint a Szilfák saroknál lévő sátor.

Kállai István Elek:

Határozzunk meg a módját és az időpontját az újragondolásnak, hogy a következő szezont egy új koncepció alapján tudjuk felépíteni.

Marosi György Csongor:

Farkasné Kovács Erzsébet a Hőforrás és az Ádám utcák sarkánál szokott virágot árulni. Hogy fogja megoldani az elektronikus számlaadás kötelezettségét? A piac szempontjából nem előnyös a jelenléte, mert azon a környéken 3-4 virágbolt is van, akik folyamatosan panaszkodnak, mert nagyban konkurenciája a környékbeli virágboltoknak. Ráadásul a területet is elég hanyag módon hagyja maga után. Az szerződés mikor jár le, felül kellene vizsgálni.

Szilágyiné Pál Gyöngyi:

Fix időpontra vannak kötve ezek a szerződések. A tulajdonosi hozzájárulás érvényes csak a visszavonásig.

Orosz János József:

A fürdő előtti kosaras árusok elfoglalják az egész fürdő előtti területet. Ki ellenőrzi, hogy valóban annyi területet használnak, amennyit bérelnek. Nem is való oda.

Marosi György Csongor:

Nem értem, hogy a harangháznál lévő bungee jumping hogy kaphatott engedélyt. Szükség van ilyen attrakciókra, de nem ott. Felül kell vizsgálni ezeket a kirívó eseteket.

Kállai István Elek:

Javaslatot szeretnék arra kérni, hogy hogyan lesz ez rendezve?

Dr. Vincze Ferenc:

Kell egy előterjesztés, melyet a két bizottsági elnökkel egyeztet az iroda.

Marosi György Csongor:

Javaslom, hogy a Gép-Center Kft. helyett a Búzavirág 94 kft-nek adjuk a fesztiváltér melletti nyilvános WC üzemeltetési jogát, és hosszabbítsuk meg 2018. december 31-ig, amíg a fesztiváltérnek a használati joga oda van adva. Megkérem Kolozsvári Csabát, hogy ne szavazzon az önkormányzati törvény alapján.

A PGB 7 igen szavazat mellett (Marosi György Csongor elnök, Antalné Tardi Irén, Harsányi István, Kállai István Elek, Juhász Géza, Képíró Ákos, Szabó Marianna) 1 tartózkodás (Kolozsvári Csaba) mellett ellenszavazat nélkül támogatta a javaslatot (a döntéshozatalban 7 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**108/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a fesztiváltér mellett működő nyilvános illemhely üzemeltetési jogát a Búzavirág 94 kft-nek adja oda, és a közterület-használati szerződést 2018. december 31-ig meghosszabbítja.**

Határidő: 2014. december 31.

Felelős: polgármester

A PGB 6 igen szavazat (Marosi György Csongor elnök, Antalné Tardi Irén, Harsányi István, Kállai István Elek, Juhász Géza, Képíró Ákos) 2 tartózkodás (Kolozsvári Csaba, Szabó Marianna) mellett ellenszavazat nélkül támogatta a javaslatot (a döntéshozatalban 6 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**109/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a támogatja a Bethlen 98 Kft-vel kötött közterület-használati szerződés 2014. december 31-i hatállyal történő felmondását.**

Határidő: a szerződésben foglalt határidőig, 2014, december 31.

Felelős: polgármester

A PGB 8 igen szavazat mellett (Marosi György Csongor elnök, Antalné Tardi Irén, Harsányi István, Kállai István Elek, Kolozsvári Csaba, Juhász Géza, Képíró Ákos, Szabó Marianna) tartózkodás és ellenszavazat nélkül támogatta a javaslatot (a döntéshozatalban 8 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**110/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a támogatja a Szent István parkban Boros István (eurojump) közterület-használati szerződésének 2014. december 31-i hatállyal történő felmondását.**

Határidő: a szerződésben foglalt határidőig, 2014. december 31.

Felelős: polgármester

A PGB 8 igen szavazat mellett (Marosi György Csongor elnök, Antalné Tardi Irén, Harsányi István, Kállai István Elek, Kolozsvári Csaba, Juhász Géza, Képíró Ákos, Szabó Marianna) tartózkodás és ellenszavazat nélkül támogatta a javaslatot (a döntéshozatalban 8 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**111/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja Farkasné Kovács Erzsébet Hőforrás és Ádám utcán történő virágárusítására vonatkozó közterület-használati szerződésének 2014. december 31-i hatállyal történő felmondását.**

Határidő: a szerződésben foglalt határidőig, 2014. december 31.

Felelős: polgármester

16 óra 14 perckor Kanizsay György Béla visszatért az ülésre.

A PGB 8 igen szavazat (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Kolozsvári Csaba, Juhász Géza, Szabó Marianna), 1 tartózkodás (Képíró Ákos) és ellenszavazat nélkül támogatta a javaslatot (a döntéshozatalban 8 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**112/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja Szilfákalján található könyves sátor üzemeltetője közterület-használati szerződésének 2014. december 31-i hatállyal történő felmondását.**

Határidő: a szerződésben foglalt határidőig, 2014. december 31.

Felelős: polgármester

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Juhász Géza, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**113/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a januári ülésen visszatér egy teljesen kidolgozott javaslattal, amit a hivatal egyeztet a Pénzügyi, Gazdasági Bizottság és a Városfejlesztési, Mezőgazdasági Bizottság elnökével. Ennek tekintetében hoz a két bizottság határozati javaslatot arról, hogy a jövőben milyen formában legyenek a közterületek kiadva.**

Határidő: 2014. december 31.

Felelős: polgármester

1. **napirend**

***Előterjesztés a közterület-használat, közterület-hasznosítás 2015. évi díjtételeinek meghatározására.*** (16. sz. testületi napirend)

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Juhász Géza, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**114/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a közterület-használat, közterület hasznosítás 2015. évi díjtételeinek meghatározását és javasolja a képviselő-testületnek a rendelet tervezet elfogadását.**

Határidő: 2014. december 31.

Felelős: polgármester

1. **napirend**

***Előterjesztés közvilágítás külterületen történő bővítésével kapcsolatosan***. (17. sz. testületi napirend)

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Juhász Géza, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**115/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja az alábbi közvilágítást érintő fejlesztéseket külterületen a 2014. évi városi költségvetés 13. sz. melléklet „Beruházások” táblázat 10/ÖK, „Közvilágítás bővítés külterületen” soron rendelkezésre álló keret erejéig, prioritás szerint:**

**1./ Körte dűlőn 4 db új lámpatest (meglévőtől folytatva minden 2. oszlopra)**

**2./ Meggy dűlőn 4 db új lámpatest (meglévőtől folytatva minden 2. oszlopra)**

**3./ Vénszőlőskert dűlőn 2 db új lámpatest (meglévők közzé)**

**4./ Fácán dűlőn 3 db új lámpatest (meglévők áthelyezésével úgy, hogy azok minden 2. oszlopra kerüljenek)**

**5./ Csepűs kertben a Kösipart, a Csepűs, és a Nádudvari dűlőkön legalább 3-3-3 db lámpatest (minden 2. oszlopra)**

Határidő: megvalósítása 2015. március 31.

Felelős: jegyző

1. **napirend**

***Előterjesztés Bethlen utca - Hősök tere - Luther utca - Szilfákalja csomópontban kiegészítő forgalomirányító jelző felszereléséről.*** (18. sz. testületi napirend)

Marosi György Csongor:

A városközpontból jövőknek végre a főútról is lehet majd oldallámpákkal kanyarodni a fő közlekedési utakról is.

Kanizsay György Béla:

A Debrecen felöl érkezőknek a művelődési háznál nagyon rövid a lámpaideje a Budapest felöl érkezőkéhez képest.

Nyéki István:

Ha beépül a rendszer, akkor a programon is változtatni kell a vezérlőben, és akkor állítani fogunk a fázisidőn.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Juhász Géza, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**116/2014. (XII.17.) PGB határozat**

**Hajdúszoboszló Város Önkormányzata Pénzügyi, Gazdasági Bizottsága támogatja – amennyiben a Magyar Közút Nonprofit Zrt. vagyonkezelői hozzájárulását megadja - a Bethlen utca – Hősök tere – Luther utca – Szilfákalja jelzőlámpás csomópontban, a Hősök tere és Szilfákalja felőli ágakon, a menetirány szerinti jobb oldali forgalmi sávban a forgalomirányító lámpákon jobbra nyilas kiegészítő jelzők felszerelését a Zöldfény Kft. árajánlata alapján bruttó 472.865,- Ft összegért, amelynek pénzügyi fedezetét a 2014. évi városi költségvetés 14. sz. melléklet 1/ÖK „ Útszőnyegezések” költséghely terhére biztosítja.**

Határidő: 2015. február 15.

Felelős: jegyző

1. **napirend**

***Hajdúszoboszló város geotermikus energiahasznosítási és közműrendszer kiépítésére, illetve egyéb energiahatékonysági tárgyú projektek előkészítésének indítására*** (6. sz. testületi napirend)

Marosi György Csongor:

Alpolgármester Úr nem tud jelen lenni az ülésen. Annyit mondott az előterjesztéséhez, hogy tárgyalásokat kezdeményezne a geotermikus hőenergia és a LED-es közvilágítás bevezetésére tekintetében, melyhez a testülettől elvi hozzájárulást kért.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Juhász Géza, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**117/2014. (XII.17.) PGB határozat**

1. **Hajdúszoboszló Város Önkormányzata Pénzügyi, Gazdasági Bizottsága támogatja, hogy a képviselő-testület (a Városgazdálkodási Nonprofit Zrt. aktív közreműködésével) megbízza az Alpolgármestert a geotermikus energiahasznosítási és közüzemi felhasználási javaslatok kidolgozásával, a korábbi szándéknyilatkozat szintjén megrekedt hőhasznosítási együttműködés teljes jogi és pénzügyi (amennyiben szükséges) lezárásával, egy új energiahasznosítási koncepció alapját képező megvalósíthatósági tanulmány elkészítésével, illetve a projekt megvalósításhoz bevonható potenciális pénzügyi és szakmai partnerek felkutatásával.**

Határidő: 2015. június 30.

Felelős: alpolgármester

1. **Hajdúszoboszló Város Önkormányzatának Pénzügyi, Gazdasági Bizottsága hozzájárul, hogy a képviselő-testület megbízza Holoda Attila alpolgármestert, hogy a Városgazdálkodási Nonprofit Zrt. aktív közreműködésével vizsgálja meg és készítsen javaslatot egy korszerű, energia hatékony LED-es közvilágítási modell bevezetésére és az önkormányzati testület előtt számoljon be a lehetséges finanszírozási konstrukciók és az így elérhető megtakarítás pontos nyomon követhetőségére vonatkozóan.**

Határidő: 2015. március 31.

Felelős: alpolgármester

1. **napirend**

 ***„Szoboszló-kártya” projekt előkészítésének elindítására*** (5. sz. testületi napirend)

Marosi György Csongor:

Az a kérdés, hogy szoboszlói- vagy turisztikai kedvezménykártyáról beszélünk-e. A szoboszlóiak, már így is kaptak kedvezményeket a Hungarospától és önkormányzati döntés alapján. Ha turisztikai kártyáról beszélünk, akkor a szakembereknek is részt kellene venni a döntésben.

Czeglédi Gyula:

Korábban egy csekkfüzettel lehetett kedvezményeket igénybe venni a fürdőben és más szolgáltatóknál. Igazság szerint jól működő kártyát még láttam. Szó sincs arról, hogy a fürdő nem támogatja, vagy akadályozta volna a folyamatot. Ha a tulajdonos úgy dönt, hogy a turisztikai kártyát bevezeti, akkor a fürdő a szolgáltatásainak bevonása elkerülhetetlen lesz ebbe a rendszerbe, hiszen ezen keresztül van lehetőség a kártya széleskörű igénybevételére. A menedzsmentnek elég sok aggálya volt a turisztikai kártyarendszerrel kapcsolatban. Nagyon sok pénzt kell a turisztikai fejlesztésekre fordítani, Vajon a kártyarendszer tud-e ehhez hozzátenni? Végig kell gondolni a kártya bevezetésének folyamatát, mert az sok mindent érint. Arra kell törekedni, hogy az árrendszerben ne okozzon törést ennek a rendszernek a bevezetése. Alapos előkészítést követően 2015 2. felétől lehet kommunikálni és az árakat hozzá tervezni. Az alkalmazását pedig csak 2016-tól lehet elkezdeni. A fürdő működtetésében pedig olyan fejlesztéseket kell tervezni, amely a kártyarendszert is tudja kezelni.

A PGB 9 igen szavazat mellett (Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Képíró Ákos, Kolozsvári Csaba, Juhász Géza, Szabó Marianna) tartózkodás és ellenszavazat nélkül támogatta a javaslatot (a döntéshozatalban 9 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**118/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a 2015. január 01. napjával kezdődő 3 hónapos előkészítő időszakra kiterjedő Hajdúszoboszló Városkártya projekt elindítását a vállalkozásfejlesztési, kedvezmény-szolgáltatási, turisztikai-kártya, önkormányzati arculatépítési és egyéb lehetséges kártyafunkciók kialakítása érdekében. A projekt kidolgozásában közreműködik a Hajdúszoboszlói Turisztikai Non-profit Kft. A felmerülő költségek fedezetét a testület 2015. évi önkormányzati költségvetésében biztosítani fogja.**

Határidő: 2015. január 1-től kezdődően

Felelős: alpolgármester

1. **napirend**

***Egyebek***

Marosi György Csongor:

A Pénzügyi, Gazdasági Bizottság elnökhelyettesi posztjára tennék javaslatot Harsányi István személyében, amennyiben elvállalja. Jegyzőkönyv hitelesítő pedig ad hoc módon mindig lesz valaki, személye nem állandó.

A PGB 8 igen szavazat (Marosi György Csongor elnök, Antalné Tardi Irén, Kállai István Elek, Kanizsay György Béla, Képíró Ákos, Kolozsvári Csaba, Juhász Géza, Szabó Marianna) és 1 tartózkodás (Harsányi István) mellett ellenszavazat nélkül támogatta a javaslatot (a döntéshozatalban 8 fő vett részt) és - az előterjesztésben és a módosító javaslatban foglaltak alapján – a következő határozatot hozta:

**119/2014. (XII.17.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága elnökhelyettesi tisztségére Harsányi István képviselőt bízza meg.**

Határidő: azonnal

Felelős: -

Kanizsay György Béla:

A nemcsak a turizmusra épülő munkahelyteremtésre történtek előkészítő lépések a debreceni reptér többségi tulajdonosának bevonásával. Januárban a két bizottságot is meghívva szeretnénk megnézni az ipari parkot, megismerni, hogy milyen módon lett kiépítve, mi a stratégiájuk, hogyan tudunk együttműködni, milyen átrakó telepet építenek most több mint 3 milliárd forintból.

Dr. Vincze Ferenc:

Azt szeretnénk kérni, ha jön egy beadvány, egyeztessünk előtte, mert úgy könnyebb lesz reagálni.

Marosi György Csongor bizottsági elnök 1710 órakor az ülést bezárta.

A Bizottság által tárgyalt képviselő-testületi előterjesztések a Képviselő-testület 2014. december 18-ai üléséről készített jegyzőkönyv mellékletét képezik.

**K.m.f.**

**Marosi György Csongor Kállai István Elek**

 ***bizottsági elnök***  ***bizottsági tag***

**Fehér Adrienn**

 ***jegyzőkönyvvezető***